### Beslutning

Sine Olsen, Nikolai Danielsen, Jim Jepsen og Ludvig Mogensen kunne tiltræde indstillingen i overensstemmelse med Magistratens anbefaling.

 Kaspar Frederiksen tog forbehold med henblik på en nærmere drøftelse i byrådsgruppen.

 Adam Poulsen og Osvald Skov var forhindrede i at deltage i udvalgets behandling af sagen.

Bestyrelsen for Aarhus Vand A/S har vedtaget nye takster for drikkevand og spildevand for 2017. Taksterne skal i henhold til lovgivningen godkendes af Byrådet.

### Resumé

Taksterne for drikkevand og spildevand er vedtaget af bestyrelsen for Aarhus Vand A/S og udnytter Forsyningssekretariatet økonomiske ramme fuldt ud.

 Samlet set stiger prisen for vand inkl. afledning og afgifter fra 46,41 kr. til 47,01 kr. pr. m3, svarende til 0,60 kr. pr. m3 inkl. moms.

 Hertil kommer faste vand- og spildevandsbidrag på henholdsvis 550 kr. og 500 kr. ekskl. moms. De faste bidrag fastholdes på samme beløb som i 2016.

 Taksterne udnytter fuldt ud Forsyningssekretariatets økonomiske ramme for 2017-2018 og er i overensstemmelse med [adresse] anbefalinger til takststruktur for drikkevand og forventede investeringer i Spildevandsplan 2017-2020.

### Indstilling

At Byrådet godkender Aarhus Vand A/S’ takster for 2017.

### Sagens forløb

12-01-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 16-01-2017 Magistraten
Fremsendes til [adresse] med bemærkning, at Magistraten i mødet den 16. januar 2017 anbefaler, at byrådet tiltræder Magistratsafdelingen for Teknik og Miljøs indstilling af 30. december 2016.

 Der ønskes en tættere belysning af sammenhæng mellem anlægsinvesteringer og takstudvikling.
 18-01-2017 [adresse]
Fremsendes til Teknisk Udvalg til behandling i henhold til beslutning i byrådets møde den 18. januar 2017.
 30-01-2017 Teknisk Udvalg
Sine Olsen, Nikolai Danielsen, Jim Jepsen og Ludvig Mogensen kunne tiltræde indstillingen i overensstemmelse med Magistratens anbefaling.

 Kaspar Frederiksen tog forbehold med henblik på en nærmere drøftelse i byrådsgruppen.

 Adam Poulsen og Osvald Skov var forhindrede i at deltage i udvalgets behandling af sagen.
 01-02-2017 [adresse]
Beslutning ikke frigivet